Diari Oficial de la Generalitat Valenciana


Sumari del DOGV 5010, del 20-05-2005 (2005/5138)

Informació pública del programa d'activitat urbanística per al desenvolupament urbanístic dels terrenys inclosos en la unitat d'execució 10, El Almazán.
--------------------------------------------------------------------------------------------------------------------------------------------------------

### Dades del document

Número de DOGV
:   5010

Data del DOGV
:   20-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5138


Organisme emissor
:   Agrupació d'Interés Urbanístic Pri Almazan de Buñol

Tipus de document
:   Anunci

Informació pública del programa d'activitat urbanística per al desenvolupament urbanístic dels terrenys inclosos en la unitat d'execució 10, El Almazán. [2005/Q5138]
  
L'agrupació d'interés urbanístic denominada Agrupación PRI Almazán de Buñol, domiciliada a Buñol (València), carrer de Ruiz Pons, número 1, baixos, codi d'identificació fiscal J70496216, a l'empara del que disposen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha iniciat la tramitació d'un programa d'actuació integrada per al desenvolupament urbanístic dels terrenys inclosos en la unitat d'execució 10 (El Almazán), definida pel pla de reforma interior de la U.E.10, del terme municipal de Buñol, situats a l'est de la població, en la denominada partida d'El Almazán i que limita, al nord, amb el carrer del Músico Virgilio Más i edificacions existents; al sud i est, carrers en projecte número 16 i número 25; i a l'oest, carrer d'Ernesto Giménez i al costat de sòl rotacional. El total de l'àmbit ocupa una superfície de 41.512,83 metres quadrats.
  
El programa conté la documentació següent: memòria de l'alternativa tècnica de programa d'actuació integrada, pla de reforma interior de millora, projecte d'urbanització, document d'homologació sectorial i escriptura de constitució amb estatuts de l'agrupació d'interés urbanístic.
  
En data 20 de novembre de 2003 s'ha dipositat davant de l'Ajuntament de Buñol la documentació comprensiva de l'esmentat programa d'iniciativa particular (exp. núm. 8.457/2003), que a més ha sigut protocol·litzada en la Notaria de Buñol de María Consuelo Bombal Quirós, situada a la plaça Layana, número 1, 2a, d'esta població. Durant el termini de 20 dies, comptadors des de la publicació del present anunci en el Diari Oficial de la Generalitat Valenciana, qualsevol persona podrà comparéixer en esta notaria, en horari de 10.00 a 13.00 hores, a fi d'obtindre informació de l'esmentada documentació protocol·litzada, pels procediments legals.
  
Així mateix, durant este termini de 20 dies, es podrà consultar a l'Ajuntament de Buñol la documentació del programa i presentar-hi les al·legacions que s'estimen oportunes, així com noves alternatives tècniques que pretenguen competir amb l'exposada al públic i proposicions juridicoeconòmiques per a executar qualsevol de les alternatives tècniques formulades.
  
En aplicació del que disposa l'article 55.1 en relació amb l'article 38.2.a, de l'esmentada Llei 6/1994, el termini d'exposició pública dels instruments de planejament que integren el programa i modifiquen determinacions de caràcter estructural ?pla de reforma interior- serà d'un mes comptador des de la publicació del present anunci en el Diari Oficial de la Generalitat Valenciana, durant el qual es podran presentar al·legacions sobre estos documents a l'esmentat Ajuntament de Buñol.